दिशा पटानी ने स्टंट करते हुए खोया संतुलन, यूं गिरी उछलकर...देखें Video  
दिशा पटानी के साथ हुआ कुछ ऐसा
स्टंट करते वक्त उछलकर गिरीं
इंटरनेट पर जमकर वायरल हो रहा है वीडियो
बॉलीवुड एक्ट्रेस दिशा पटानी (Disha Patani) अपनी फिटनेस और स्टंट के लिए खूब पहचानी जाती हैं. लेकिन इस बार उनको ये स्टंट महंगा साबित हुआ. दरअसल, एक्ट्रेस दिशा पटानी एक स्टंट करते हुए उछलकर गिर गईं, अब इसका वीडियो सोशल मीडिया पर जमकर वायरल हो रहा है. इस वीडियो को खुद एक्ट्रेस ने अपने ट्विटर हैंडल से शेयर किया है. वीडियो में देखा जा सकता है कि दिशा (Disha Patani) बैक फ्लिप की प्रैक्टिस कर रही थीं, लेकिन इसी दौरान वो उछलकर गिर गईं. बता दें इस हादसे में एक्ट्रेस को कोई चोट नहीं आई है. लेकिन सोशल मीडिया पर उनका ये वीडियो खूब देखा जा रहा है.
Monday morning be like and Ofcourse ignore the epic fall still learning pic.twitter.com/Xdlt8Y109Z

अपने इस स्टंट वीडियो को फैन्स के साथ शेयर करते हुए दिशा पटानी (Disha Patani) ने लिखा, 'सोमवार की सुबह ऐसी रही, इस गिरने को प्लीज अनदेखा करें क्योंकि अब भी सीख रही हूं.' एक्ट्रेस के इस कैप्शन से अंदाजा लगाया जा सकता है कि उन्हें कोई चोट नहीं आई है. लेकिन अपनी फेवरेट एक्ट्रेस को लेकर फैन्स काफी परेशान हैं और वो लगातार उनके इस वीडियो पर कमेंट कर रहे हैं. हाल ही में एक्ट्रेस का एक और स्टंट वीडियो इंटरनेट पर खूब वायरल हुआ था. इस वीडियो में एक्ट्रेस मिक्स्ड मार्शल आर्ट्स (MMA) करती नजर आई थीं. 
kick starting the day
A post shared by  disha patani (paatni) (@dishapatani) on Aug 12, 2019 at 11:40pm PDT
हाल ही में अपनी अपकमिंग फिल्म 'मलंग (Malang)' की शूटिंग के दौरान दिशा को स्टंट करते हुए चोट लग गई थी. एक्ट्रेस का इंजेक्शन लेते हुए वीडियो खूब वायरल हुआ था. 
दिशा पटानी (Disha Patani) आखिरी बार सलमान खान के साथ फिल्म 'भारत' में नजर आईं थीं. इस फिल्म में उनकी एक्टिंग की सराहना हुई थी. 'भारत (Bharat)' में दिशा पटानी की भूमिका ने दर्शकों का भी खूब दिल जीता था. अब दिशा जल्द ही फिल्म 'मलंग (Malang)' से फैन्स का दिल चुराने वाली हैं. इस फिल्म में दिशा के साथ आदित्य रॉय कपूर भी लीड किरदार निभाते नजर आएंगे. फिल्म में अनिल कपूर (Anil Kapoor) और कुणाल भी हैं.